หุ้นสหรัฐฯทรงตัว
ตลาดหุ้นสหรัฐฯปิดในกรอบแคบๆขณะที่ ราคาน้ำมันพุ่งแตะระดับสูงสุดในรอบ 2 สัปดาห์ตามตลาดโลหะมีค่าและสินค้าโภคภันณฑ์อื่นๆ
6 ก.ค. 2554

ตลาดหุ้นสหรัฐฯปิดในกรอบแคบๆขณะที่ ราคาน้ำมันพุ่งแตะระดับสูงสุดในรอบ 2 สัปดาห์ตามตลาดโลหะมีค่าและสินค้าโภคภันณฑ์อื่นๆ 
ตลาดหุ้นสหรัฐฯวานนี้(5 ก.ค.) ขยับในกรอบแคบๆท่ามกลางการซื้อขายที่บางบาง หลังนักลงทุนชะลอดูทิศทางความเคลื่อนไหวหลังจากวอลล์สตรีทดีดขึ้นอย่างแรงเมื่อสัปดาห์ที่แล้ว       ดัชนีหุ้นดาวโจนส์ ลดลง 12.15 จุด (0.10 เปอร์เซ็นต์) ปิดที่ 12,570.62 จุด แนสแดค เพิ่มขึ้น 10.03 จุด (0.36เปอร์เซ็นต์) ปิดที่ 2,826.06 จุด เอสแอนด์พี ลดลง 1.60 จุด (0.12 เปอร์เซ็นต์) ปิดที่ 1,338.07 จุด
ขณะที่ ราคาน้ำมันพุ่งแตะระดับสูงสุดในรอบ 2 สัปดาห์ตามตลาดโลหะมีค่าและสินค้าโภคภันณฑ์อื่นๆ สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนสิงหาคม เพิ่มขึ้น 1.95 ดอลลาร์ ปิดที่ 96.89 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 2.22 ดอลลาร์ ปิดที่ 113.61 ดอลลาร์ต่อบาร์เรล